|  |  |  |  |  |  |
| --- | --- | --- | --- | --- | --- |
| |  |  |  |  |  | | --- | --- | --- | --- | --- | | |  |  |  | | --- | --- | --- | | |  | | --- | | **ภาษีป้าย**  **ภาษีป้าย** เป็นภาษีที่จัดเก็บป้าย อันหมายถึงแสดงชื่อ  ยี่ห้อ หรือเครื่องหมายที่ใช้ในการประกอบการค้า หรือประกอบกิจการ อื่นเพื่อหารายได้หรือ โฆษณาการค้า หรือกิจการอื่น  เพื่อหารายได้  ไม่ว่าจะได้แสดงหรือโฆษณาไว้ที่วัตถุใดๆ ด้วยอักษรภาพ  หรือเครื่องหมายที่เขียนแกะสลักจารึก หรือทำให้ปรากฏด้วยวิธีอื่นๆ  **ขั้นตอนการชำระภาษีป้าย การยื่นแบบแสดงรายการเพื่อเสียภาษี**            ผู้เป็นเจ้าของป้ายจะต้องยื่นแบบ ภ.ป. 1 ภายในวันที่ 31 มีนาคมของทุกปี            กรณีที่ติดตั้งป้ายใหม่  จะต้องยื่น ภ.ป. 1 ภายใน 15 วันนับตั้งแต่วันที่ติดตั้งใหม่ **การชำระเงินค่าภาษี**            ผู้เป็นเจ้าของป้ายต้องชำระค่าภาษีภายใน 15 วันนับตั้งแต่วันที่ได้รับแจ้งการประเมิน  หรือจะชะระภาษีในวันที่ยื่นแบบเลยก็ได้ **อัตราค่าภาษีป้าย**            ป้ายประเภทที่ 1 หมายถึง ป้ายที่มีอักษรไทยล้วนให้คิดอัตรา 3 บาท ต่อ 500 ตารางเซนติเมตร            ป้ายประเภทที่ 2 หมายถึง ป้ายที่มีอักษรไทยปนอักษรต่างประเทศ หรือปนกับภาพหรือเครื่องหมายอื่น  ให้คิดอัตรา 20 บาท ต่อ 500 ตารางเซนติเมตร            ป้ายประเภทที่ 3 หมายถึง ป้ายที่ไม่มีอักษรไทยไม่ว่าจะมีภาพหรือเครื่องหมายใดๆ หรือไม่ หรือป้ายที่มีอักษรไทยบางส่วน หรือทั้งหมดอยู่ใต้ หรือต่ำกว่าอักษรต่างประเทศ ให้คิดอัตรา 40 บาท ต่อ ตารางเซนติเมตร            เมื่อคำนวณพื้นที่ของป้ายแล้วถ้ามีอัตราภาษีต่ำกว่าป้ายละ 200 บาท ให้เสียภาษีป้ายละ 200 บาท **การไม่ยื่นแบบและชำระภาษีภายในกำหนด**            ผู้เป็นเจ้าของป้ายรายใดไม่ยื่นแบบภายในกำหนด จะต้องเสียเงินเพิ่มอีกร้อยละ 10 ของค่าภาษี            ผู้เป็นเจ้าของป้ายรายใดไม่ชำระค่าภาษีภายในกำหนด จะต้องเสียเงินเพิ่ม อีกร้อยละ 2 ของค่าภาษี            ผู้มีหน้าที่เสียภาษีจะต้องแสดงหลักฐานการเสียภาษีป้ายไว้ ณ ที่เปิดเผยในสถานที่ประกอบการค้าหรือประกอบกิจการ **ค่าธรรมเนียมขยะมูลฝอย**            เพื่อความเป็นระเบียบเรียบร้อยของอาคารสถานที่  และประโยชน์ในการรักษาความสะอาดในเขตเทศบาล  โปรดให้ความร่วมมือชำระค่าธรรมเนียมเก็บและขนมูลฝอยเป็นประจำทุกเดือนและรับ ใบเสร็จรับเงินทุกครั้งจากเจ้าหน้าที่ | |  | | |  | |
| |  |  |  | | --- | --- | --- | |  | |  | | --- | |  | | |
| |  |  |  |  | | --- | --- | --- | --- | | |  |  | | --- | --- | | |  | | --- | | **ภาษีบำรุงท้องที่**  **ภาษีบำรุงท้องที่ คืออะไร?**              พระราชบัญญัติ ภาษีบำรุงท้องที่ พ.ศ.2508 **ที่ดิน** หมายความว่า พื้นที่ดิน และให้หมายความรวมถึงพื้นที่ที่เป็นภูเขา หรือที่มีน้ำด้วย เจ้าของที่ดิน หมายความว่า บุคคลหรือคณะบุคคลไม่ว่าจะเป็นบุคคลธรรมดา หรือนิติบุคคล ซึ่งมีกรรมสิทธิ์ในที่ดิน หรือครอบครองอยู่ในที่ดินไม่เป็นกรรมสิทธิ์ของเอกชน  **เจ้าของที่ดินใดบ้างที่ไม่เสียภาษี**            1. ที่ดินที่เป็นที่ตั้งพระราชวังอันเป็นส่วนสาธารณสมบัติของแผ่นดิน            2. ที่ดินที่เป็นสาธารณสมบัติของแผ่นดิน หรือที่ดินของรัฐที่ใช้ในกิจการของรัฐ หรือสาธารณะโดยมิได้มาซึ่งผลประโยชน์            3. ที่ดินของราชการส่วนท้องถิ่นที่ใช้ในกิจการของราชการส่วนท้องถิ่น หรือสาธารณะ โดยมิได้หาผลประโยชน์            4. ที่ดินที่ใช้เฉพาะการพยาบาลสาธารณะ การศึกษา หรือการกุศลสาธารณะ            5. ที่ดินที่ใช้เฉพาะศาสนกิจศาสนาใดศาสนาหนึ่ง ที่ดินที่เป็นกรรมสิทธิ์ของวัด ไม่ว่าจะใช้ประกอบศาสนกิจศาสนาใดศาสนาหนึ่งหรือไม่ หรือที่ศาลเจ้าโดยมิได้หาผลประโยชน์            6. ที่ดินที่ใช้เป็นสุสาน หรือ ฌาปนสถานสาธารณะโดยมิได้รับประโยชน์ตอบแทน            7. ที่ดินที่ใช้ในการรถไฟ การประปา การไฟฟ้า หรือการท่าเรือของรัฐ หรือใช้เป็นสนามบินของรัฐ            8. ที่ดินที่ใช่ต่อเนื่องกับโรงเรือน ที่ต้องเสียภาษีโรงเรือนและที่ดินอยู่แล้ว             9. ที่ดินของเอกชนเฉพาะส่วนที่เจ้าของที่ดินยินยอมให้ทางราชการจัดใช้เพื่อ สาธารณประโยชน์ โดยเจ้าของที่ดินมิได้ใช้ หรือหาผลประโยชน์ในที่ดินเฉพาะส่วนนั้น          10. ที่ดินที่เป็นที่ตั้งที่ทำการขององค์การสหประชาชาติ ทบวงการชำนัญพิเศษของสหประชาชาติ หรือองค์การระหว่างประเทศอื่น ในเมื่อประเทศไทยมีข้อผูกพันให้ยกเว้นตามอนุสัญญาหรือความตกลง  **ภาษีบำรุงท้องที่ลดหย่อนภาษีได้** ที่ดินนอกเขตเทศบาลหรือเขตสุขาภิบาลให้ลดหย่อนได้ไม่เกิน 5 ไร่ แต่จะน้อยกว่า 3 ไร่ ไม่ได้ ที่ดินที่มีสิ่งปลูกสร้างและสิ่งปลูกสร้างนั้นเป็นสถานการค้าหรือให้เช่า ไม่ได้รับการลดหย่อนสำหรับส่วนของที่ดิน ที่มีสิ่งปลูกสร้างที่ใช้เป็นสถานการค้าหรือให้เช่านั้น  **ขั้นตอนการชำระภาษีทำอย่างไร?**             1. ยื่นแบบแสดงรายการที่ดิน (ภ.บ.ท.5) ภายในเดือนมกราคม ทุกๆ 4 ปี            2. หากไม่ยื่นภายในกำหนด เสียเงินเพิ่มร้อยละ 10 ของภาษีที่ต้องชำระ            3. ยื่นชำระภาษีภายในเดือนเมษายนของทุกปี หากไม่ยื่นชำระภายในกำหนดต้องเสียเงินเพิ่ม ร้อยละ 2 ต่อเดือนของภาษีที่ต้องชำระ | | |  | |
| |  |  |  |  | | --- | --- | --- | --- | |  | |  | | --- | |  | |  | |
|  |

# ภาษีโรงเรือนและที่ดิน

**โรงเรือนและที่ดิน หมายถึงอะไร?**            พระราชบัญญัติ ภาษีโรงเรียนและที่ดิน พ.ศ.2475  
**โรงเรือน** หมายถึง บ้าน ตึกแถว อาคาร ร้านค้า สำนักงาน บริษัท ธนาคาร โรงแรม โรงภาพยนตร์ โรงพยาบาล โรงเรือน แฟลต หรืออพาร์ทเม้นท์ คอนโดมิเนียม หอพัก สิ่งปลูกสร้าง เช่นท่าเรือ สะพาน อ่างเก็บน้ำ ถังเก็บน้ำมัน คานเรือ

**เจ้าของโรงเรือนมีหน้าที่อะไรบ้าง?**            เจ้าของโรงเรือนมีหน้าที่เสียภาษีโรงเรือนและที่ดิน โดยเสียเป็นรายปี

**ภาษีโรงเรือนและที่ดินคืออะไร?**  
           ภาษีโรงเรือนและที่ดิน หมายถึง ภาษีที่จัดเก็บจากโรงเรือน หรือสิ่งปลูกสร้างอย่างอื่นๆ กับที่ดินซึ่งใช้ต่อเนื่องกับโรงเรือน หรือสิ่งปลูกสร้างนั้นๆ

**ทรัพย์สินที่ได้รับการยกเว้น**  
         1. พระราชังอันเป็นส่วนของแผ่นดิน  
         2. ทรัพย์สินของรัฐบาล ซึ่งใช้ในกิจการของรัฐบาล หรือสาธารณะ และทรัพย์สินของการรถไฟแห่งประเทศไทย ที่ใช้ในกิจการของการรถไฟโดยตรง  
         3. ทรัพย์สินของโรงพยาบาลสาธารณะ และโรงเรียนสาธารณะ ซึ่งกระทำกิจการอันมิใช้เพื่อผลกำไรส่วนบุคคล และใช้ในการักษาพยาบาล และในการศึกษา  
         4. ทรัพย์สินซึ่งเป็นศาสนสมบัติอันใช้เฉพาะในศาสนกิจอย่างเดียง หรือเป็นที่อยู่ของสงฆ์  
         5. โรงเรือนหรือสิ่งปลูกสร้างอย่างอื่นๆ ซึ่งปิดไว้ตลอดปี  
         6. โรงเรือนหรือสิ่งปลูกสร้างของการเคหะแห่งชาติที่ผู้เช่าซื้ออาศัยอยู่เอง โดยมิให้เช้าเป็นที่เก็บสินค้า หรือประกอบการอุตสาหกรรม หรือประกอบกิจการอันเพื่อหารายได้  
         7. โรงเรียนหรือสิ่งปลูกสร้างอย่างอื่นๆ ซึ่งเจ้าของอยู่เอง หรือให้ผู้แทนอยู่เฝ้ารักษา และซึ่งมิได้ใช้เป็นที่ไว้สินค้า หรือประกอบการอุตสาหกรรม

**ยื่นแบบแสดงรายการ เมื่อไหร่?**  
          กระทรวงมหาดไทยกำหนดไว้ว่าให้ยื่นแบบภาษีโรงเรือนและที่ดิน ภายในเดือนกุมภาพันธ์ ของทุกปี

**ข้อควรรู้**  
          1. หากเจ้าของทรัพย์สิน อันได้แก่โรงเรือน หรือสิ่งปลูกสร้างอย่างอื่นๆ และที่ดิน เป็นเจ้าของเดียวกัน เจ้าของทรัพย์สินนั้น ก็เป็นผู้มีหน้าที่เสียภาษี  
          2. แต่ถ้าที่ดิน และโรงเรือนหรือสิ่งปลูกสร้างอย่างอื่นๆ เป็นคนละเจ้าของ กฎหมายกำหนดให้เจ้าของโรงเรือนหรือสิ่งปลูกสร้างอย่างอื่นๆ ต้องเป็นผู้เสียภาษี

**ขั้นตอนการชำระภาษี**          1. ยื่นแบบ (ภ.ร.ด.2) ภายในเดือนกุมภาพันธ์ของทุกปี  
          2. ต้องชำระภายใน 30 วัน นับจากวันที่ได้รับแจ้งการประเมิน ถ้าหากชำระเกินกำหนด ต้องเสียเงินเพิ่มร้อยละ 2.5 ต่อเดือนของภาษีที่ค้างชำระ สูงสุดร้อยละ 10

# การขออนุญาตประกอบการที่เป็นอันตรายต่อสุขภาพ

- ผู้ประกอบการยื่นคำขอพร้อมหลักฐาน  
     \* รายเก่า : ก่อนใบอนุญาตหมดอายุ  
     \* รายใหม่ : ก่อนเปิดดำเนินการ  
 - ตรวจสอบแล้วถูกต้องตามเกณฑ์  พิจารณาออกใบอนุญาตภายใน 30 วัน  
 - ใบอนุญาตมีกำหนดอายุ 1 ปี  
 - อัตราค่าใบอนุญาติ และค่าธรรมเนียมเป็นไปตามเทศบัญญัติ  
  
**กิจการที่ต้องขออนุญาต**  
 - กิจการที่เป็นอันตรายต่อสุขภาพ

 **การขออนุญาตประกอบกิจการที่เป็นอันตรายต่อสุขภาพ**

หากท่านประกอบกิจการที่กำหนดอยู่ตาม พรบ.การสาธารณสุข พ.ศ. 2535 และข้อบัญญัติองค์การบริหารส่วนตำบลท่าฉาง เรื่อง กิจการที่เป็นอันตรายต่อสุขภาพ พ.ศ. 2553 ก่อนดำเนินกิจการต้องขอใบอนุญาตประกอบกิจการที่เป็นอันตรายต่อสุขภาพจากเจ้าพนักงานท้องถิ่น องค์การบริหารส่วนตำบลท่าฉาง

**ขั้นตอนการขอรับใบอนุญาตประกอบกิจการที่เป็นอันตรายต่อสุขภาพ**

➊ ยื่นคำขอ พร้อมเอกสารหลักฐานที่ส่วนการคลัง องค์การบริหารส่วนตำบลท่าฉาง

➋ เจ้าหน้าที่ตรวจสอบความถูกต้องของคำขอและหลักฐาน

 ➌ เจ้าหน้าที่ออกตรวจสอบ

➍ ชำระค่าธรรมเนียม

➎ เจ้าพนักงานท้องถิ่นออกใบอนุญาต

**ระยะเวลาการยื่นคำร้องขอรับใบอนุญาต**

**กรณีรายใหม่**

➀ ยื่นคำขอมีใบอนุญาต ภายใน 15 วัน ก่อนเปิดดำเนินการ

➁ กรณีขอต่ออายุใบอนุญาต ให้ยื่นคำขอ ก่อนใบอนุญาตสิ้นอายุ

**หลักฐานการขอใบอนุญาตประกอบกิจการที่เป็นอันตรายต่อสุขภาพ**

➀ สำเนาบัตรประจำตัวประชาชน / ข้าราชการ / พนักงานรัฐวิสาหกิจของผู้ขอรับใบอนุญาต

➁ สำเนาบัตรประจำตัวประชาชน / ข้าราชการ / พนักงานรัฐวิสาหกิจของผู้จัดการ

➂ สำเนาใบอนุญาตตามกฎหมายที่เกี่ยวข้อง

➃ สำเนาทะเบียนบ้านของบ้านที่ใช้ประกอบกิจการ

➄ แผนที่สังเขปแสดงสถานที่ตั้งสถานที่ประกอบการ / แผนที่แสดงพื้นที่ประกอบการและที่ตั้งของเครื่องจักร (ถ้ามี)

➅ อื่นๆ ตามที่องค์การบริหารส่วนตำบลท่าฉางประกาศกำหนด

**กรณีรายเก่า**

➊ ใบอนุญาตฉบับเดิมที่หมดอายุ

➋ อื่นๆ ตามที่องค์การบริหารส่วนตำบลท่าฉางกำหนด

**การแจ้งยกเลิกกิจการ หรือเปลี่ยนแปลงการดำเนินกิจการ**

ให้ผู้ประกอบการยื่นคำขอต่อเจ้าพนักงานท้องถิ่น พร้อมหลักฐานใบอนุญาตฉบับเดิม

เพื่อให้การดำเนินการให้ถูกต้องตาม พรบ.การสาธารณสุข พ.ศ. 2535 และขอบัญญัติขององค์การบริหารส่วนตำบลท่าฉาง พ.ศ. 2553



**กองคลัง**

**องค์การบริหารส่วนตำบลท่าฉาง**

**อำเภอท่าฉาง จังหวัดสุราษฎร์ธานี**

**โทร. 0-7728-0634, 0-7733-1174**

[**www.tachang.go.th**](http://www.tachang.go.th)

the-than61